# SAMARBEJDSAFTALE

## PRJ2 Gruppe 1

### Organisation

Det er aftalt at Morten er overordnet koordinator, hvilket medfører ansvar for en række administrative opgaver, der er nærmere defineret i øvrige punkter, herudover udfærdigelse af overordnet LOG. Mortens rolle som koordinator betyder ikke, at han bestemmer mere eller mindre end de øvrige gruppemedlemmer, og han kan uddelegere administrative opgaver efter behov.

Kristian T. er ansvarlig for fildeling via Dropbox.

David er ansvarlig for deling af software via SubVersion.

Senere kan der fordeles flere roller, hvis/når gruppen opdeles i undergrupper etc.

Kommunikation foregår primært via den oprettede Facebook gruppe.

### Samarbejde

Det er aftalt, at der skal være et åbent samarbejde i gruppen. Nye idéer og ændringer skal tages op i gruppen inden man går videre med dem, eller ændringer foretages.

Der opfordres til at de enkelte gruppemedlemmer fører egen LOG undervejs, men undergrupper skal føre LOG. Denne LOG skal som minimum indeholde tidspunkt og beskrivelse af arbejde.

Man har pligt til at gøre opmærksom herpå såfremt man har problemer med at nå en deadline, der er noget man har brug for hjælp til at forstå eller lignende. Dette skal ske senest halvvejs mellem aftalen og deadline.

Man har pligt til at møde velforberedt og rettidigt til møder, gruppearbejde etc.

### Møder

Gruppemøder med deltagelse af vejleder afholdes som udgangspunkt ugentligt, men møder kan udskydes eller ekstra møder kan afholdes efter behov.

Morten udfærdiger dagsorden med input fra de øvrige gruppemedlemmer senest klokken 12:00 sidste hverdag inden mødet. Han lægger den i Dropboxen og gør opmærksom på dette i Facebook gruppen, samt sender den til vejleder sammen med referat fra sidste møde. Han skriver desuden mødet i kalenderen for vores undergruppe på Campusnet.

Ved akutte møder (aftalt med mindre end et døgns varsel) forventes det ikke at alle kan deltage. Det forventes dog at man deltager såfremt man kan.

Philip er som udgangspunkt ordstyrer til alle møder.

Morten er som udgangspunkt referent til alle møder, referater lægges i Dropbox umiddelbart efter møder.

Undtaget ved akutte tilfælde er tidfristen for velbegrundet afbud til møder 24 timer.

### Ambitionsniveau

Det er aftalt at de prioriterede ambitioner i gruppen er:

1. Lære mest muligt
2. Lave en god rapport
3. Lavet et komplekst system, der virker

Det er desuden aftalt, at alle skal have forståelse for alle elementer i rapporten og systemet. Der forventes således at komme til at ske undervisning internt i gruppen.

Der skal være en vis fleksibilitet inden for det enkelte gruppemedlems bidrag til opfyldelse af de fælles ambitioner, hvilket vil sige at der er plads til at man kan bruge ekstra tid på øvrige eksaminer og/eller fag, hvis det er nødvendigt.

### Omgangstone

Man har pligt til at gøre opmærksom herpå, såfremt man er utilfreds med omgangstonen i gruppen, så der er mulighed for genoprette tilfredshed.

### Misligholdelse af aftalen

Såfremt et gruppemedlem misligholder samarbejdsaftalen, drøftes dette internt i hele gruppen. Der føres som altid referat.

Hvis gruppemødet ikke afhjælper problemet umiddelbart, udfærdiges en handleplan af passende varighed for det pågældende gruppemedlem i samarbejde mellem gruppemedlemmet selv, et andet gruppemedlem (valgt af gruppen) og vejlederen.

Ved slutningen af handleplanens periode evaluerer de øvrige gruppemedlemmer om handleplanen er overholdt, og derved om gruppemedlemmet kan fortsætte i gruppen eller vedkommende skal ekskluderes. Eksklusion kan kun ske ved enstemmighed.

Manglende/dårlige faglige færdigheder kan ikke anses som misligholdelse af aftalen, med mindre dette skyldes manglende engagement i den øvrige undervisning.

Man har pligt til at aflevere alle komponenter, dokumenter etc. hvis man forlader gruppen.

|  |  |  |  |
| --- | --- | --- | --- |
| Navn | Studienummer | Dato | Underskrift |
| Morten H. Gormsen | 201370948 |  |  |
| Kristian Thomsen | 201311478 |  |  |
| Philip Krogh-Pedersen | 201311473 |  |  |
| Lasse Barner Sivertsen | 201371048 |  |  |
| Henrik Bagger Jensen | 201304157 |  |  |
| David Erik Jensen | 11229 |  |  |
| Kasper Torp Samuelsen | 201311498 |  |  |
| Kristian Søgaard Sørensen | 20115255 |  |  |